19/09/2022 | Administración LocalMunicipal
Cee
Aprobación definitiva da modificación do Plan Estratéxico de Subvencións do orzamento para o exercicio 2022. Expte 2022/X999/000018

O Pleno do Concello de Cee en sesión extraordinaria celebrada o día 13 de xullo de 2022, acordou a aprobación inicial da Modificación do Plan Estratéxico de Subvencións do Orzamento para o ano 2022 O expediente someteuse ao trámite de información pública polo prazo de trinta días hábiles, a contar desde o día seguinte ao da inserción do anuncio da aprobación inicial no Boletín Oficial da Provincia, para que os interesados puidesen examinar o expediente e presentar as reclamacións que considerasen oportunas. Durante o devandito prazo de información pública non se presentaron reclamacións nin suxestións, polo que se considera aprobado definitivamente o acordo referido. O que se fai público de acordo co disposto no artigo 70.2 da Lei 7/1985, de 2 de abril, Reguladora das Bases do Réxime Local. Publícase, a continuación, a redacción definitiva do Plan Estratéxico de Subvencións do orzamento para o exercicio 2022: O artigo 8.1 da Lei 38/2003, de 17 de novembro, ten carácter básico, polo que todos os Concellos que pretendan outorgar subvencións deben aprobar o seu correspondente Plan Estratéxico de Subvencións. Hai que ter en conta a disposición adicional décimo terceira da Lei 38/2003, de 17 de novembro, na que se establece que os Plans e programas relativos a políticas públicas que estean previstas en Normas legais ou regulamentarias, terán a consideración de Plans Estratéxicos de Subvencións sempre que recollan o contido previsto no artigo 8.1 da Lei 38/2003. En cumprimento do disposto na disposición final terceira da citada Lei, o Goberno aprobou o Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeneral de Subvencións e no prazo de seis meses a partir da súa entrada en vigor do mesmo (25 de outubro de 2006), os plans estratéxicos de subvencións ou dos plans e programas sectoriais vixentes adaptaranse ao establecido no mesmo. A Lei 38/2003, de 17 de novembro, Xeneral de Subvencións, supón un paso máis no proceso de perfeccionamento e racionalización do sistema económico. Un dos principios que rexe a Lei é o da transparencia que, xunto coa gran variedade de instrumentos que se articulan na Lei, redunda de forma directa nun incremento dos niveis de eficacia e eficiencia na xestión do gasto público subvencional. Neste sentido, una maior información acerca das subvencións fará posible eliminar as distorsións e interferencias que puidesen afectar o mercado, ademais de facilitar a complementariedade e coherencia das actuacións das distintas Administracións Públicas evitando calquera tipo de solapamento. Para mellorar a eficacia, prevese na Lexislación que se proceda a elaborar un Plan Estratéxico de Subvencións [instrumento de organización das políticas públicas que ten como finalidade o fomento dunha actividade de utilidade pública ou interese social ou de promoción dunha finalidade pública], de carácter plurianual e con carácter previo ao nacemento das subvencións, coa finalidade de adecuar as necesidades a cubrir mediante as subvencións cos recursos dispoñibles; con carácter previo ao nacemento da subvención. Por iso, este Concello aproba o Plan Estratéxico de Subvencións cuxo articulado figura a continuación. O establecemento de subvencións por este Concello durante o período 2022 axustarase ao previsto no presente Plan. O establecemento efectivo das subvencións previstas neste Plan requirirá a inclusión das consignacións correspondentes nos Orzamentos municipais de cada ano e a aprobación das Ordenanzas que conteñan as bases reguladoras da súa concesión. O establecemento de subvencións queda supeditado ao cumprimento dos obxectivos de estabilidade orzamentaria, polo que as consignacións orzamentarias que se aproben e as bases reguladoras da súa concesión acomodaranse en cada momento a devanditos obxectivos. A aprobación do Plan Estratéxico de Subvencións non supón a xeración de dereito algún en favor dos potenciais beneficiarios, que non poderán esixir indemnización ou compensación algunha no caso de que o Plan non leve á práctica nos seus propios termos. O Concello concederá subvencións a favor de persoas ou Entidades privadas coa finalidade de fomentar a realización de actividades de utilidade pública ou interese social ou para promover a consecución de fins públicos atribuídos á competencia local. As materias que o Concello de Cee pretende subvencionar son as seguintes: · Acción social: CARITAS DIOCESANA, emerxencias sociais, premios, libros e becas de comedor. · Cultura: Fundación Fernando Blanco; Amigos da Xunqueria, Entroido. · Deportes: asociacionismo deportivo, etc. En materia de acción social, o Concello establecerá, durante o período de vixencia do Plan, as seguintes liñas de subvención: a) Obxectivos: se pretende facer fronte as necesidade de emerxencia social para aqueles casos nos que se necesita unha resposta inmediata en situacións de clara necesidade de intervención inmediata mellorando a súa calidade de vida do usuario e perseguindo o obxectivo dunha integración laboral e social. b) Efectos pretendidos: paliar emerxencias sociais. c) Custos previsibles: 13.000€ d) Financiamento: O financiamento levará a cabo con fondos propios, con cargo ao capítulo cuarto dos Orzamentos e) Plan de acción: colaboración coas distintas entidades que se financian e mediante a concesións de axudas de emerxencia social ou convocatorias de subvencións de necesidades previstas. Obxectivos: se pretende facer fronte as necesidade de promover iniciativas de igualdade e perseguindo o obxectivo dunha integración laboral e social. b) Efectos pretendidos: paliar desigualdades de xénero e fomentar a conciliación. c) Custos previsibles: 3.000€ d) Financiamento: O financiamento levará a cabo con fondos propios, con cargo ao capítulo cuarto dos Orzamentos e) Plan de acción: colaboración na educación para a adopción das políticas citadas ( ANMPA) Obxectivos: se pretende facer fronte as necesidade de emerxencia social para aqueles casos nos que se necesita unha resposta inmediata en situacións de clara necesidade de intervención inmediata mellorando a súa calidade de vida do usuario e perseguindo o obxectivo dunha integración laboral e social. b) Efectos pretendidos: paliar desigualdades sociais. c) Custos previsibles: 1.780€ d) Financiamento: O financiamento levará a cabo con fondos propios, con cargo ao capítulo cuarto dos Orzamentos e) Plan de acción: colaboración coa entidade Solidaridade Galega co pobo saharaui En materia de cultura, o Concello establecerá, durante o período de vixencia do Plan, as seguintes liñas de subvención: a) Obxectivos: Impulsar e achegar á poboación a creación artística a través de concursos b) Efectos pretendidos: fomento da lectura e da cultura popular d) Custos previsibles: 6.000€ para 2022 e) Financiamento: O financiamento levará a cabo con fondos propios, con cargo ao capítulo cuarto dos Orzamentos f) Plan de acción: liñas de concursos. Obxectivos: Impulsar e achegar á poboación a creación artística e a cultura a través de dos museos b) Efectos pretendidos: fomento da cultura popular e o arte d) Custos previsibles: 18.000€ para 2022 e) Financiamento: O financiamento levará a cabo con fondos propios, con cargo ao capítulo cuarto dos Orzamentos f) Plan de acción: colaboración no sostemento da colección- museo da Fundación Fernando Blanco en relación os gastos de natureza corrente. Obxectivos: Impulsar o evento Ano Xubilar 2022/2023 b) Efectos pretendidos: fomento da cultura d) Custos previsibles: 20.000€ e) Financiamento: O financiamento levará a cabo con fondos propios, con cargo ao capítulo cuarto dos Orzamentos f) Plan de acción: colaboración no sostemento da actuaciones do ano xubilar e a coroación da Virxe da Xunqueira En materia de deportes, o Concello establecerá, durante o período de vixencia do Plan, as seguintes liñas de subvención: a) Obxectivos: Favorecer a realización de actividades deportivas no Municipio, apoiar a todo tipo de Entidades Públicas ou Privadas que programen ou realicen actividades de carácter deportivo, para a celebración de competicións ou eventos deportivos. b) Efectos pretendidos: Financiar parte da adquisición do material deportivo e o gastos necesarios para a práctica do deporte no Municipio, o incremento de persoas que se inscriban nas diferentes Federacións deportivas, que se realice un maior número de competicións a nivel municipal, a realización de máis actividades e eventos deportivos no Municipio. d) Custos previsibles: 21.100 para o 2022. e) Financiamento: O financiamento levará a cabo con fondos propios, con cargo ao capítulo cuarto dos Orzamentos f) Plan de acción: fomento do deporte mediante a colaboración con entidades que sen ánimo de lucro incentiven o deporte e a súa promoción. g) na área de deportes destaca a entrega coma contraprestación para fomentar e favorecer o deporte, a menor cuantía a sufragar polos usuarios e a promoción deportiva a aportación con carácter de subvención á explotación a favor do concesionario da instalación da piscina municipal polo importe que resulte do resultado da explotación e cun importe máximo de 80.000€ O Concelleiro competente por razón da materia ou a Alcaldesa no seu caso efectuará o control do cumprimento do presente Plan durante o seu período de vixencia. Finalizada a vixencia do Plan, antes da elaboración do seguinte a Alcaldesa deberá presentar ante o Pleno nunha Memoria na que se contemple, polo menos, o grao de cumprimento do Plan, a eficacia e eficiencia do outorgamento de subvencións na consecución dos obxectivos e efectos pretendidos e conclusións, con proposta de suxestións para a elaboración do seguinte Plan Estratéxico de Subvencións.1. Anexo de subvencións nominativas do Orzamento Municipal do Concello de Cee para 2022 dentro do orzamento prorrogado do 2020. En Cee, o 14 de setembro de 2022 Alcaldesa do Concello de Cee. Zafar Chaala Mcallister.